Ügyiratszám: HSZ/36862-1/2020.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2020. szeptember 24-én 1330 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

33/2020. (IX. 24.) JIÜB határozat

(A napirend elfogadására)

34/2020. (IX. 24.) JIÜB határozat

(Beszámoló Hajdúszoboszló város 2020. évi költségvetése első féléves végrehajtásáról)

35/2020. (IX. 24.) JIÜB határozat

(Előterjesztés vagyonkezelési és üzemeltetési szerződés megkötésére.)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kanizsay György Béla, Máté Lajos, dr. Nagy Gábor,
* **a Polgármesteri Hivatal részéről** jelen vannak: Dr. Korpos Szabolcs jegyző
* **jegyzőkönyvvezető:** Fehér Adrienn

Kanizsay György Béla:

Megállapítom, hogy a bizottság határozatképes. Szavazásra bocsátom a megküldött napirendi javaslatokat.

A Jogi, Igazgatási és ÜgyrendiBizottság3 igen szavazattal (Kanizsay György Béla,
Máté Lajos, dr. Nagy Gábor) ellenszavazat és tartózkodás nélkül elfogadta a napirendet. (a döntéshozatalban 3 fő vett részt).

**33/2020. (IX. 24.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta a napirendi javaslatokat.**

Felelős: bizottsági elnök-helyettes

Határidő: azonnal

**Napirend**

1. Beszámoló Hajdúszoboszló város 2020. évi költségvetése első féléves végrehajtásáról.

Előadó: gazdasági irodavezető

1. Előterjesztés vagyonkezelési és üzemeltetési szerződés megkötésére.

Előadó: gazdasági irodavezető

Tájékoztatók, bejelentések

1. **napirend**

***Beszámoló Hajdúszoboszló város 2020. évi költségvetése első féléves végrehajtásáról***

Lőrincz László:

A beszámoló I-VI hónapra készült el. Az első félévi teljesítés mindig alacsonyabb, mert a második félévtől jönnek a bevételek. A beruházások is inkább a második félévre húzódnak. Ezek hatása a járványhelyzet miatt fokozottabb volt. Egy általános évhez képest alacsonyabbak a teljesítési értékek. Készülni fog egy I-IX hónapra vonatkozó, valamint a kötelezettség vállalásokat tartalmazó beszámoló.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla,
Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**34/2020. (IX. 24.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a Hajdúszoboszló város 2020. évi költségvetése első féléves végrehajtásáról szóló beszámoló elfogadását.**

Felelős: bizottsági elnök-helyettes

Határidő: 2020. szeptember 24.

1. **napirend**

***Előterjesztés vagyonkezelési és üzemeltetési szerződés megkötésére.***

Lőrincz László:

A korábbi döntés a polgármestert felhatalmazta a szerződés aláírására, arról már nem kell dönteni. Az előterjesztés egy tájékoztatás arról, hogy vagyonkezelői megállapodás milyen formában került aláírásra.

dr. Nagy Gábor:

A konyha üzemeltetéséhez szükséges engedélyek meglétére vonatkozó információt nem láttam a szerződésben. Remélhetően igen. A szerződésben hivatkozott két melléklet hiányzott a megküldött anyagból. Ezekben az átadásra kerülő ingóságok lennének felsorolva. Ezek ellentételezését sem látom.

Lőrincz László:

Az ingóságok nem az épület tartozékai, ezért nem részei a szerződésnek. Szakértői felértékelés alapján adásvételi szerződéssel kerülnek értékesítésre az egyház részére. Ezek nagy része számvitelileg már 0-ra vannak leírva, de a használati értékük még van. Ezeknek az eszközöknek a könyv szerinti értéke 900 E Ft körüli, a szakértő pedig 4 millió 200 E Ft körülire értékelte.

dr. Nagy Gábor:

Amikor az önkormányzat visszaveszi, akkor is szakértői áron kerül visszavásárlásra. Nem érné meg nekik jobban megvenni újonnan?

Lőrincz László:

A visszavásárlás is adásvételi szerződés alapján történne. A beszerzési áron jóval többet kellene fizetniük.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság2 igen szavazattal (Kanizsay György Béla,
dr. Nagy Gábor), 1 tartózkodás mellett (Máté Lajos) és ellenszavazat nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**35/2020. (IX. 24.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy adja meg a hozzájárulását**

* **a Hajdúszoboszlói Református Egyházközösséggel a mellékelt Vagyonkezelési szerződés megkötéséhez a hajdúszoboszlói 903, 904, 912 és 913 hrsz-ú ingatlanokra vonatkozóan.**
* **a Hajdúszoboszlói Református Egyházközösséggel a mellékelt Üzemeltetési szerződés megkötéséhez a hajdúszoboszlói 2276 hrsz-ú ingatlanra vonatkozóan.**

Felelős: bizottsági elnök-helyettes

Határidő: 2020. szeptember 24.

***Bejelentések***

Kanizsay György Béla:

A jövőben személyi változás lesz a bizottságban, átkerülök a Városfejlesztési Mezőgazdasági Bizottságba és a helyemre Marosi György Csongor fog kerülni. Megköszönöm a munkátokat.

Egyéb kérdés, hozzászólás hiányában az elnök-helyettes 1345 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2020. szeptember 24-i üléséről készített jegyzőkönyv mellékletét képezik.

**K.m.f**

 **Kanizsay György Béla Dr. Nagy Gábor**

 ***bizottsági elnök -helyettes*  *bizottsági tag***

**Fehér Adrienn**

 ***jegyzőkönyvvezető***